钦定古今图书集成/理学汇编/学行典/第062卷 > 二程子全书 > 《志气》
## 钦定古今图书集成/理学汇编/学行典/第062卷 > 二程子全书 > 《志气》

或问：“人或倦怠，岂志不立乎？”曰：“若是气体劳后须倦。
若是志，怎生倦得！人只为气胜志，故多为气所使。如
人少而勇，老而怯，少而廉，老而贪，此为气所使者也。
若是志胜气时，志既一定，更不可易。如曾子《易箦》之
际，其气之微可知。只为他志已定，故虽死生许大事，
亦动他不得。盖有一丝发气在，则志犹在也。”